Schicksal (film)
Schicksal () je njemački crno-bijeli igrani film snimljen 1942. godine u režiji Geze von Bolvaryja. Po žanru je drama. Radnja započinje na jugozapadu Bugarske u godinama nakon Prvog svjetskog rata, kada su se militantni iredentisti oružjem suprotstavljali vladi zbog njenih nastojanja da temeljem odredbi Nejskog mirovnog sporazuma Makedoniju preda Kraljevini SHS. Protagonist, čiji lik tumači Heinrich George, je sluga uhvaćenog i pogubljenog iredentističkog vođe koji je usvojio njihove dvoje djece i nastoji im pružiti miran život u Sofiji, ali koga nakon nepune dvije decenije ponovno dohvati njegova mračna prošlost. 

Schicksal je napravljen u jeku Drugog svjetskog rata u kome se tadašnja Bugarska bila njemački saveznik. Von Bolvary je, pak, kao lokacije koristio Tirol i tamošnje dvorce, napravivši od filma svojevrsnu eskapističku melodramu. Dio kritičara je, međutim, u filmu pronašao propagandni sadržaj, odnosno promoviranje nacističke ideologije kroz likove koji vlastitu sreću žrtvuju dužnosti. Dijelom zbog toga je nakon Drugog svjetskog rata bio zabranjen od savezničkih vlasti.

Vanjske veze 
 
 

Njemački filmovi
Dramski filmovi
Authority control 2